2019.04.25. Referat fra DLE-forum.

Sted: BKKs lokaler i Kokstadvegen, Bergen

Tilstede: Kristine Aarvold, Frode Remvang, Pål Ofstad, Helge M. Andersen, Tommy Skauen, Per Fosse, Torje Høyesveen, Ingar Hermansen og Annar Lie.

* Kristine Aarvold orienterte om rapport utarbeidet av Artur Gjengstø. Det er laget en handlingsplan for ELS for perioden 2019-2023. Kort gjennomgang av punktene.

DLE/SKS vil bli involvert i prosesser knyttet til handlingsplan ved kommende forums møter. Det vil være viktig at DSB sender ut «materiell» i forkant av DLE-forums møtene slik at deltakerne får anledning til å forberede seg.

* Jan Erik Holst, nyansatt som seksjonssjef DSB Tønsberg fra 01.08.2019.
* Frode Remvang orienterte om møte mellom Energi Norge og DSB den 24.03.2019. I dette møte ble det fremlagt forslag til Instruks 2020. Frode presenterte innholdet i forslaget. Innspill til justeringer i Instruks har fokus på tydeligere forventinger til ressursbruk, felles metode, mer fokus på lokale risikovurderinger, forutsigbar for 3-5 år. Det er også ønske å utarbeide standard disposisjon for tilsynsplan og årsberetning. Den forslåtte modellen ble diskutert. Det ble avklart at de som deltar i DLE- forum kan utarbeide tilsynsplan etter ny instruks som piloter i 2020.

DLE-forumet må bli samkjørte i blant annet bruken av den nye tilsyns-modellen. Det vil være nødvendig med opplæring for å oppnå dette. Plan for opplæring diskuteres neste møte.

DSB vil orientere om piloten under DLE-konferansen.

Frode Remvang sender ut «utkast rapport» til alle i DLE-forum.